2016. gada .augustā Noteikumi Nr.

Rīgā (prot.Nr. .§)

**Grozījumi Ministru kabineta 2009.gada 14.jūlija noteikumos Nr.783 „Kārtība, kādā piešķir valsts un Eiropas Savienības atbalstu lauku un zivsaimniecības attīstībai”**

Izdoti saskaņā ar

Lauksaimniecības un

lauku attīstības likuma

5. panta ceturto daļu

Izdarīt Ministru kabineta 2009.gada 14.jūlija noteikumos Nr.783 „Kārtība, kādā piešķir valsts un Eiropas Savienības atbalstu lauku un zivsaimniecības attīstībai” (Latvijas Vēstnesis, 2009, 118., 143., 203. nr.; 2010, 173. nr.; 2011, 16., 75. nr.; 2012, 85., 190. nr.; 2013, 199. nr.) šādus grozījumus:

1. Papildināt 15. punktu aiz vārda „mērķis” ar vārdiem iekavās „(izņemot šo noteikumu 24.1 punktā minētajam atbalsta pretendentam)”.
2. Izteikt 24. punktu šādā redakcijā:

„24. Projekta uzraudzības laiks ir pieci gadi pēc pēdējā maksājuma saņemšanas. Ja projekts iesniegts pasākumā „Lauku saimniecību modernizācija” piena liellopu vai cūkkopības nozarē un tā nosacījumi neparedz pasākuma mērķi un izvirzītos rādītājus sasniegt ilgākā periodā, projekta uzraudzības laiks ir pieci gadi pēc tam, kad pieņemts lēmums par projekta iesnieguma apstiprināšanu. Projekta uzraudzības laikā atbalsta saņēmējs projektā par publiskā finansējuma līdzekļiem iegūtos pamatlīdzekļus:

24.1. izmanto tikai projektā paredzētajām darbībām, izņemot šo noteikumu 24.1 punktā minēto gadījumu;

24.2. neatsavina vai nepatapina;

24.3. neizīrē vai neiznomā, ja vien tas nav paredzēts saskaņā ar pasākumā un projektā atbalstāmajām darbībām un tā dēļ nemainās projekta mērķis.”

1. Papildināt noteikumus ar 24.1, 24.2 un 24.3 punktu šādā redakcijā:

„24.1 Atbalsta saņēmējs, kas iesniedzis projekta iesniegumu pasākumā „Lauku saimniecību modernizācija” piena liellopu vai cūkkopības nozarē, ir tiesīgs Lauku atbalsta dienestā iesniegt iesniegumu par grozījumiem projekta iesniegumā, mainot projekta mērķi un pārorientējoties uz citu lauksaimniecības nozari, bet nemainot atbalsta saņēmēja atbilstības nosacījumus, kas noteikti normatīvajos aktos par valsts un Eiropas Savienības atbalsta piešķiršanu atklātu projektu iesniegumu konkursu veidā pasākumā "Lauku saimniecību modernizācija". Šādā gadījumā atbalsta saņēmējs Lauku atbalsta dienestā iesniedz iesniegumu par grozījumiem projekta iesniegumā un precizētu biznesa plānu, apliecinot savu ekonomisko dzīvotspēju, par gadiem līdz uzraudzības perioda beigām.

24.2 Lauku atbalsta dienests izvērtē šo noteikumu 24.1 punktā minētos dokumentus un pieņem lēmumu par grozījumu apstiprināšanu projekta iesniegumā un finanšu korekciju piemērošanu saskaņā ar normatīvajiem aktiem par valsts un Eiropas Savienības atbalsta piešķiršanu atklātu projektu iesniegumu konkursu veidā pasākumam "Lauku saimniecību modernizācija".

24.3Ja šo noteikumu 24.1 punktā minētais atbalsta saņēmējs projekta īstenošanai ir saņēmis papildu finansējumu saistībā ar Eiropas Ekonomikas atveseļošanās plānu piensaimniecības nozares pārstrukturēšanai un Lauku atbalsta dienests ir pieņēmis lēmumu par grozījumu apstiprināšanu projekta iesniegumā, atbalsta saņēmējs attiecīgo papildu finansējumu atmaksā proporcionāli atlikušajam uzraudzības periodam.”

Ministru prezidents Māris Kučinskis

Zemkopības ministrs Jānis Dūklavs

10.08.2016. 15:55

408

Zelča

67027650

lasma.zelca@zm.gov.lv